“กทม.” คุมเข้ม “โควิด” จัดระเบียบเรือโดยสาร “เว้นที่นั่ง-กำหนดจำนวนคน” ตั้งแต่พรุ่งนี้!
"กทม." งัดแผนคุมเข้ม "โควิด-19" จัดระเบียบเรือโดยสาร "เว้นที่นั่ง-กำหนดจำนวนคน" เริ่มตั้งแต่พรุ่งนี้เป็นต้นไป! 
"กทม." งัดแผนคุมเข้ม "โควิด-19" จัดระเบียบเรือโดยสาร "เว้นที่นั่ง-กำหนดจำนวนคน" เริ่มตั้งแต่พรุ่งนี้เป็นต้นไป!
21 เม.ย. 2563

ร.ต.อ.พงศกร ขวัญเมือง โฆษกกรุงเทพมหานคร (กทม.) เปิดเผยว่า วันนี้ (21 เม.ย.63)​กรุงเทพมหานครได้เชิญผู้แทนกรมเจ้าท่า ประกอบด้วย นายภูริพัฒน์ ธีระกุลพิศุทธิ์ ผู้อำนวยการสำนักความปลอดภัยและสิ่งแวดล้อม และนายทวีพงษ์ จันทร์งาม หัวหน้าส่วนตรวจการเดินเรือ ร่วมประชุมหารือเพื่อกำหนดแนวทางมาตรการจัดระเบียบผู้โดยสารทางเรือ โดยยึดหลักการเว้นระยะห่างระหว่างบุคคล กำหนดจำนวนผู้โดยสารในแต่ละเที่ยว ซึ่งจะเริ่มดำเนินการตั้งแต่วันพรุ่งนี้ (22 เม.ย.) เป็นต้นไป
ทั้งนี้ ขอความร่วมมือประชาชนปฏิบัติตามคำแนะนำของเจ้าหน้าที่ประจำท่าเรือ ซึ่งในระยะแรก อาจจะไม่ได้รับความสะดวก ขอให้เข้าใจว่าทุกหน่วยงานได้ร่วมกันทำงานเพื่อให้ทุกคนได้มีความปลอดภัย โดยกรุงเทพมหานครและกรมเจ้าท่า จะร่วมกันติดตามประเมินผลเป็นระยะและปรับปรุงให้เหมาะสมต่อไป